༈ གཏེར་སྟོན་ལ། རྩ་བའི་གཟུངས་མ་མིག་གཡས་པ་ལྟ་བུ། རྩ་བའི་ཆོས་བདག་མིག་གཡོན་པ་ལྟ་བུ། སྲས་སམ། ཆོས་བདག་གམ། ཡོངས་རྫོགས་

བཀའ་བབས་སྙིང་ལྟ་བུ། ཡི་གེའི་འདུ་བྱེད་ལག་གཡས་ལྟ་བུ། ལོངས་སྤྱོད་འདུ་བྱེད་ལག་གཡོན་ལྟ་བུ། ཆོས་བདག་ཀྭ་བ་ཞི་རྐང་གཡས་ལྟ་བུ། གདུང་མ་བརྒྱད་དམ། གྲལ་གཤམ་རྐང་གཡོན་ལྟ་བུའོ། སྟོང་པའི་ཆ་མཁའ་འགྲོའི་སྐུར་བཞེངས་པ་མཆོག་གི་གཟུངས་མ་གཅིག ནང་དོན་ཡེ་ཤེས་ལྔའི་བརྡ་རྟགས་གཙོ་བོ་ལྔ། སྟོང་ཉིད་བཅུ་དྲུག་གི་བརྡར་ཡན་ལག་གི་གཟུངས་མ་བཅུ་དྲུག འབྲས་ཆོས་ཉེར་ལྔའི་བརྡ་མཚོན་ཕྲིན་ལས་ཀྱི་གཟུངས་མ་ཉེར་ལྔའོ། ཞེས་པའང་ཤཱི་ལ་བཛྲ་གྱི་ངོར། དགོངས་འདུས་མཚོ་རྒྱལ་དཀར་ཆག་ལས་བདེ་བའི་རྡོ་རྗེས་བྲིས་པའོ།། དགེའོ།།